Die Gambiereilande of Mangareva-eilande (Frans: Îles Gambier of Archipel des Gambier) is 'n klein, bewoonde groep eilande, oorblyfsels van 'n kaldera, in Frans-Polinesië in die Stille Oseaan. Hulle lê net suidoos van die Tuamotu-argipel.
Inwoners word as 'n aparte groep van Tuamotu beskou omdat hul kultuur en taal met dié van die Marquesaseilande ooreenstem, en ook omdat Tuamotu uit 'n reeks koraal-atolle bestaan, terwyl Gambier 'n vulkaniese oorsprong het.
Die munisipaliteit Gambier bestaan uit die Gambiereilande (met die onbewoonde Temoe-atol, 40 km suidoos van die hoofgroep, ingesluit), die onbewoonde Acteongroep in die noordweste en die atolle Marutea Sud, Maria Est en Morane. Dié groep eilande en atolle beslaan 'n gebied van 35 km² Die hoofdorp is Rikitea op die grootste eiland, Mangareva.
Die eilande was 'n logistieke basis vir Frankryk se kernwapentoetse in Mururoa, 'n atol van die Tuamotu-argipel.
Lys van atolle Geargiveer 28 Februarie 2007 op Wayback Machine (fr)
Death of a People. Geargiveer 16 Julie 2012 op Wayback Machine 'n Kykie op die agteruitgang van Mangareva